Verbruikersake: Bank só veilig tydens grendeltydArgieffoto ter illustrasie. (Foto: @helloimnik/Unsplash.) Baie verbruikers is klaar platsak weens Covid-19 en die grendeltydperk. Baie het hul inkomste verloor en diegene wat gelukkig genoeg is om spaargeld te hê, weet hulle moet mooi werk om met hul beskikbare begroting uit te kom. Nou, nog meer as ooit, wil mense nie ook nog hul swaarverdiende geldjies verloor deur die slagoffer van iemand anders se skelmstreke te wees nie. Ina Opperman het gaan kyk wat die ombudsman vir bankdienste se raad is om jou geldsake veilig te hanteer tydens die grendeltydperk. Die bankombudsman se kantoor het al baie klagtes van verbruikers ontvang sedert die grendeltyd begin het, sê Reana Steyn, die ombudsman. Die meeste van die probleme het te doen met kitsbanke, besoeke aan banktakke en die hantering van kontant tydens die pandemie. “Selfs al is ŉ vorm van aanlyn bankdienste deur middel van tegnologie beskikbaar vir sommige verbruikers sodat hulle hul banksake veilig tuis kan afhandel, kan die meeste mense nie aanlyn transaksies doen nie en maak hulle staat op banktakke,” sê sy. Sy doen dus ŉ beroep op bankkliënte om sosiale afstand te behou, hul hande te was en nie aan hul gesigte te raak voordat en nadat hulle kitsbanke gebruik het of kontant hanteer het of aan enige oppervlak geraak het wat nie ontsmet is nie. Ongelukkig was daar reeds bedrog met aanlynbankdienste wat verband hou met die pandemie, sê Steyn. Die skelms stuur vir jou e-pos met aanbiedings vir maskers en medisyne wat Covid-19 kan voorkom om mense te lok na ŉ webtuiste waar jou inligting gesteel word. Ander gebruik weer teksboodskappe met ŉ skakel na inligting oor Covid-19 in jou omgewing of ŉ bedreiging wat vereis dat jy dadelik jou bankdetails moet opdateer om toegang tot jou persoonlike inligting te kry. Moenie vir die volgende truuks val nie: Kla by die ombudsman: OBSSA of stuur e-pos na [email protected] of bel 0860 800 900.